CELEX: 62018CN0758
Language: mt
Date: 2018-11-30 00:00:00
Title: Kawża C-758/18: Talba għal deċiżjoni preliminari mressqa mil-Landesgericht Korneuburg (l-Awstrija) fit-30 ta’ Novembru 2018 – Bulgarian Air Charter Limited vs NE

11.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/29
            
         
      Talba għal deċiżjoni preliminari mressqa mil-Landesgericht Korneuburg (l-Awstrija) fit-30 ta’ Novembru 2018 – Bulgarian Air Charter Limited vs NE
      (Kawża C-758/18)
      (2019/C 93/39)
      Lingwa tal-kawża: il-Ġermaniż
      
         Qorti tar-rinviju
      
      Landesgericht Korneuburg
      
         Partijiet fil-kawża prinċipali
      
      
         Rikorrenti: Bulgarian Air Charter Limited
      
         Konvenuta: NE
      
         Domandi preliminari
      
      
                  1)
               
               
                  L-Artikolu 5(3) u l-Artikolu 7 tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), għandhom jiġu interpretati fis-sens li t-trasportatur tal-ajru effettiv jista’ biss jinvoka l-eżistenza ta’ ċirkustanzi straordinarji sabiex jeżonera ruħu mir-responsabbiltà skont l-Artikolu 5(3) tar-Regolament Nru 261/2004 fil-każ ta’ dewmien twil, meta jkun jista’ wkoll jistabbilixxi u jipproduċi prova li d-dewmien sostnut minn passiġġier individwali lanqas ma seta’ jiġi evitat permezz ta’ riżervazzjoni ta’ titjira bi trasport alternattiv?
               
            
                  2)
               
               
                  Il-modifika tar-riżervazzjoni li hemm riferiment għaliha fl-ewwel domanda għandha tissodisfa kriterji iktar speċifiċi fuq livell temporali jew kwalitattiv, b’mod partikolari l-kriterji stabbiliti fl-Artikolu 5(1)(ċ)(iii) tar-Regolament Nru 261/2004 jew dawk stabbiliti fl-Artikolu 8(1)(b) u (ċ) tal-istess regolament?
               
            
         (1)  ĠU 2004, L 46, p. 1